ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
15 มิ.ย. 2559

สรุปภาวะตลาดภาคเช้า
แกว่งแคบ – SET แกว่งในช่วง 1425-1430 จุด ในช่วงที่ตลาดบ้านเรา Outperform โดยอ่อนตัวไม่มากเท่ากับตลาดต่างประเทศ ในช่วง Sentiment เชิงลบ จากความกังวลกรณี Brexit ก่อนวันทำประชามติวันที่ 23 มิ.ย. นอกนั้นไม่มีปัจจัยกำหนดทิศทางตลาดนัก ก่อนประเด็นสำคัญในคืนนี้และวันพรุ่งนี้เช้า สำหรับผลประชุมเฟด และ BoJ ตามลำดับ ทั้งนี้ SET ปิดตลาดที่ 1427.67 จุด -0.43 จุด หรือ -0.03% ด้วยมูลค่าซื้อขายที่ระดับ 2.0 หมื่นลบ. กลุ่มหลักพลังงาน แบงก์ และ ICT ปิดลบเล็กน้อยที่ -0.3%, -0.1% และ -0.5% ตามลำดับ ด้านตลาดภูมิภาคแกว่งแคบโดยมีทั้งบวกและลบ
 
กลยุทธ์ที่แนะนำ ช่วงบ่าย : คาดเคลื่อนไหวในช่วง 1,425-1,430 จุด เพื่อรอประเมินทิศทางอีกครั้งหลังทราบผลประชุมเฟดคืนนี้ ซึ่งหากเป็นไปตามตลาดคาด คือ คงดอกเบี้ย และ Message ยังไม่ระบุชัดถึงเวลาขึ้นดอกเบี้ยครั้งถัดไป จะไม่มีนัยต่อ SET นัก และคาด Upside ในระยะสั้นจำกัดที่ 1430-1437 จุด
ส่วนภาพรวมช่วงนี้ มีโอกาสอ่อนตัวได้อยู่ เนื่องจาก SET ดูขาดปัจจัยหนุน โดยจะเป็นสัญญาณลบ เมื่อต่ำกว่า 1420 จุด และมีแนวรับถัดไปที่ 1400 และ 1380 จุด ตามลำดับ กลยุทธ์ การเล่นรอบ หรือซื้อลงทุน รอที่แนวรับ
ทั้งนี้ หุ้นแนะนำเก็งกำไรตามสัญญาณเทคนิค ได้แก่ EE (รับ 1.13 ต้าน 1.21 cut 1.09)